天文公園

天文公園，香港公園之一，以天文為主題，喺新界萬宜水庫西壩，南風灣之東，元五墳之南，創興水上活動中心邊，行政上歸西貢區。園約有一千二百平方米，工程耗資二百萬港圓興建。二〇一〇年一月三十號，由香港太空館首任總館長廖慶齊擔任開幕嘉賓。公園全天候開放。西貢萬宜路有支路入。

天文公園英文名為Astropark。

公園分為三區，有日頭用嘅天文研習區、肉眼觀測區同望遠鏡觀測區。參觀者唔使預約，而且免費入場。

設施
天文研習區，展示八件中國古代天文儀器，渾儀、星晷、月晷、仰儀、圭表、赤道式日晷、地平日晷同正方案，並設有人身日晷，供參觀者以自己影，對應地面標示得知時間。公園有涼亭，避雨之外，多雲時亦可供參觀者入內觀賞模擬人造星空。

肉眼觀測區，有幾張斜背觀星座椅，舒適挨坐觀賞星空。

望遠鏡觀測區，設有五部轉得嘅20×80雙筒望遠鏡，夜間觀測天體。有十條望遠鏡柱墩，自備望遠鏡與赤道儀當腳架用，並且有兩個簡易手動赤道儀供人自備相機，用以追蹤拍攝星野。

攷

天文公園官方網頁

香港嘅公園
糧船灣